### | | | | --- | --- | | | | | --- | | **Teknik- og Miljøudvalget** 4. april 2019 Sagsnr. 710-2015-38581 Dok.nr. 710-2019-16908 Sagsbehandler DPCMON | | 24.                 Anlægsbevilling til [adresse] ved [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U,  ØK, BY |
| Lovgrundlag |  |

**SAGENS INDHOLD**

Byrådet skal i denne sag tage stilling til en
anlægsbevilling på 800.000 kr. til forbedring af adgangsforholdene på [adresse]
ved [adresse]. Beløbet er afsat til formålet i Budget 2019-2022.

Trækstien
langs med [adresse] er en 80 km lang fredet trampesti fra Silkeborg til Randers,
hvoraf de 18 km ligger i [adresse].

Kjællinghøl
er beliggende i den nordvestlige del af kommunen. Trækstien her vurderes til at
være en af de strækninger i [adresse], der er mest våd og svært
tilgængelig - særligt en ca. 600 meters strækning øst for [adresse]. Hvis
adgangsforholdene forbedres, så Trækstien kan benyttes i større omfang, vil det
være nødvendigt med tiltag på denne strækning.

Der
er tidligere gennemført projekter for at forbedre adgangsforholdene på
Trækstien ved [adresse] og Ulstrup. Desuden deltog kommunen i 2018 et
partnerskab med Viborg Kommune om tiltag på Trækstien vest for
[adresse].

[adresse]
er pt. i stykker og afspærret, så man hverken kan sejle under den eller gå på
den. Viborg Kommune er i gang med at undersøge løsningsmuligheder i forhold til
[adresse], men på nuværende tidspunkt er det uklart, hvad der nærmere
skal ske.

**VURDERING**

Teknik og Kultur arbejder aktuelt sammen med Foreningen til
bevarelse af [adresse] om en plan for at forbedre adgangsforholdene langs
[adresse] på strækningen mellem Ulstrup og grænsen til Viborg Kommune. Den
foreslåede forbedring af adgangsforholdene ved [adresse] indgår naturligt i
dette arbejde.

På den aktuelle strækning ved
[adresse] vurderer Teknik og Kultur, at der er behov for at anlægge en hævet træbro
på mindst 100 meter af den 600 meter lange strækning. På den øvrige del af strækningen
er det forventningen, at det er tilstrækkeligt med grusudlægning. En mere detaljeret
plan for området og økonomisk oversigt vil foreligge i løbet af foråret 2019,
når den indledende lodsejerkontakt er gennemført.

De
påtænkte tiltag på [adresse] ved [adresse] vil betyde, at publikum vil kunne
gå tørskoet det meste af året på størstedelen af den 7 km lange strækning fra
kommunegrænsen ved Viborg Kommune til [adresse] i Ulstrup. På enkelte
mindre delstrækninger vil der dog fortsat være vådt store dele af året.

Teknik og Kultur forventer at lave den nødvendige myndighedsbehandling
samt projektering i 2019. Selve anlægsfasen forventes at ske i første halvdel
af 2020. Vandstanden i [adresse] er normalt på sit laveste niveau om foråret,
hvorfor denne periode forventes at have de bedste anlægsbetingelser.

**ØKONOMI**

I Budget 2019-2022 er afsat et rådighedsbeløb til forbedring
af Trækstien på 800.000 kr. (A-201). Til afledt drift af anlægget er sat til
15.000 kr. årligt.

Anlægsbeløbet vil primært gå til selve anlægsarbejdet samt
honorar til en konsulent, der vil være tovholder på projektet og bl.a. stå for
lodsejerkontakten, udbudsrunden samt den løbende opfølgning og kontakt med
entreprenørerne.

**INDDRAGELSE**

Projektet
kræver i henhold til fredningsbestemmelserne accept fra alle lodsejerne på
strækningen, for at projektet kan realiseres. Dialog herom er påbegyndt.

[adresse]
skal ses i sammenhæng med lignende tiltag i Silkeborg, Viborg og Randers
kommuner, som er med i [adresse], hvor der også løbende arbejdes på at
gøre Trækstien mere farbar.

Projektet
kræver desuden inddragelse af Fredningsnævnet, som skal dispensere fra
fredningsbestemmelserne.

Teknik
og Kultur forventer at fremlægge anlægsforslag til budget 2020-2023 vedrørende
yderligere forbedringer af adgangsforholdene på baggrund af samarbejdet med
Foreningen til bevarelse af [adresse].

**INDSTILLING**

Direktøren for Teknik og Kultur indstiller til Byrådet:

1.     At der
gives en anlægsbevilling på 800.000 kr. finansieret af det afsatte
rådighedsbeløb i 2019 til forbedring af adgangsforholdene på [adresse].

**BESLUTNING**